REPUBLIKA SRBIJA

NARODNA SKUPŠTINA

Odbor za finansije, republički budžet

i kontrolu trošenja javnih sredstava

11 Broj 06-2/206-19

6. septembar 2019. godine

B e o g r a d

ZAPISNIK

84. SEDNICE ODBORA ZA FINANSIJE,

REPUBLIČKI BUDžET I KONTROLU TROŠENjA JAVNIH SREDSTAVA,

ODRŽANE 5. I 6. SEPTEMBRA 2019. GODINE U ZRENjANINU

Prvog dana, 5. septembra 2019. godine, sednica je počela u 16, 25 časova.

Sednici je predsedavala dr Aleksandra Tomić, predsednik Odbora.

Sednici su prisustvovali članovi Odbora: Veroljub Arsić, Zoran Bojanić, Goran Kovačević, Sonja Vlahović, Olivera Pešić, Milorad Mijatović, Momo Čolaković, Milan Lapčević, Vojislav Vujić i Zoltan Pek.

Sednici su prisustvovali zamenici članova Odbora: Zoran Despotović (zamenik Miljana Damjanovića), Vladimir Marinković (zamenik Milorada Mijatovića) i Arpad Fremond (zamenik Zoltana Peka).

Sednici nisu prisustvovali članovi Odbora: Srbislav Filipović, Dušan Bajatović, Milorad Mirčić, Aleksandar Stevanović, Goran Ćirić, niti njihovi zamenici.

Sednici su prisustvovala i narodni poslanici Stanislava Janošević i Mirko Krlić.

Na poziv predsednika Odbora, sednici su prisustvovali i: Čedomir Janjić, gradonačelnik Grada Zrenjanina sa svojim saradnicima, predstavnici gradskih službi, ustanova, javnih preduzeća i drugih gradskih institucija Grada Zrenjanina, predstavnici Državne revizorske institucije dr Duško Pejović, predsednik, dr Bojana Mitrović, potpredsednik, Nevenka Bojanić i Ljiljana Dimitrijević, članovi Saveta, Milena Milinković, sekretar Institucije, Danimir Vulinović, vrhovni državni revizor, Stojanka Milovanović, vrhovni državni revizor, Snežana Trnjaković, vrhovni držani revizor, Slobodan Mijailović, vrhovni državni revizor po ovlašćenju, Ivica Gavrilović, vrhovni državni revizor, Mirjana Gačević, ovlašćeni državni revizor, Iva Vasilić Miljić, načelnik Službe za međunarodnu saradnju i odnose sa javnošću, i Vesna Pavlović, saradnik za odnose sa javnošću.

Sednici su prisustvovali predstavnici Ministarstva finansija: Filip Šanović, v.d. pomoćnika ministra Sektora za finansijski sistem i Aleksandar Janjušević, šef Odseka u Ministarstvu finansija; Ivana Đenić, zamenik direktora Uprave za javne nabavke; Hana Hukić, predsednik i Vesna Gojković Milin, zamenica predsednice Republičke komisije za zaštitu prava u postupcima javnih nabavki kao i predstavnici Udruženja internih revizora sektora Srbije, kancelarija Novi Sad.

Pre prelaska na utvrđivanje dnevnog reda, predsednik Odbora je podsetila članove i zamenike članova da se održavanjem sednice van sedišta, u Zrenjaninu, ispunjava i obaveza Odbora koja proizilazi iz Akcionog plana za sprovođenje Programa reforme upravljanja javnim finansijama**,** koji je usvojila Vlada. Odbor za finansije, republički budžet i kontrolu trošenja javnih sredstava Narodne skupštine ima obavezu da, u skladu sa Smernicama koje su usvojene, razmotri Izveštaje Državne revizorske institucije o obavljenoj reviziji pojedinih korisnika javnih sredstava.

Na predlog predsednika, Odbor je jednoglasno (devet glasova „za“) utvrdio sledeći

D n e v n i r e d :

1. Predstavljanje Izveštaja o reviziji konsolidovanih finansijskih izveštaja završnog računa budžeta Grada Zrenjanina za 2018. godinu;
2. Donošenje Odluke o izmenama Odluke o obrazovanju Pododbora za razmatranje izveštaja o obavljenim revizijama Državne revizorske institucije;
3. Razmatranje Izveštaja Pododbora za razmatranje izveštaja o obavljenim revizijama Državne revizorske institucije o razmatranju revizija finansijskih izveštaja sprovedenih tokom 2019. godine;
4. Razmatranje Izveštaja Pododbora za razmatranje izveštaja o obavljenim revizijama Državne revizorske institucije o razmatranju revizija pravilnosti poslovanja sprovedenih tokom 2019. godine;
5. Inicijative za izmene zakona i propisa u vezi finansijskog izveštavanja i javnih nabavki;
6. Razmatranje predloga Odbora za revizije svrsishodnosti za 2020. godinu.

Nakon što je utvrđen dnevni red, predsednik Odbora je dala reč Čedomiru Janjiću, gradonačelniku Grada Zrenjanina.

Gradonačelnik je pozdravio sve prisutne učesnike sednice i izrazio zadovoljstvo što je grad Zrenjanin domaćin jednom odboru Narodne skupštine.

Čedomir Janjić je ukazao na veliki značaj učešća revizije u izradi konsolidovanog završnog računa grada s obzirom da DRI , prvi put, u saradnji sa stručnim službama grada učestvuje u sastavljanju izveštaja. Ovakav metod rada Državne revizorske institucije omogućio je blagovremeno ukazivanje na potencijalne greške u postupku izrade završnog računa a što je doprinelo kvalitetnijoj izradi finansijskih izveštaja. Istakao je i činjenicu da je 2016. godine počela sa radom Jedinica za internu reviziju u gradu Zrenjaninu koja od početka aktivno učestvuje u radu sa direktnim, indirektnim i ostalim korisnicima budžeta grada a u cilju unapređenja procesa poslovanja.

Pre nego što se prešlo na rad po utvrđenom dnevnom redu, Aleksandra Tomić, predsednik Odbora je upoznala članove i zamenike članova Odbora da će, nakon rada po 2. tački dnevnog reda, sednicu održati Pododbor za razmatranje izveštaja o obavljenim revizijama Državne revizorske institucije. Uz učešće u radu i drugih članova Odbora, Pododbor će razmotriti revizije finansijskih izveštaja i revizije pravilnosti poslovanja koje je Državna revizorska institucija sprovela tokom 2019. godine i o tome podneti izveštaj Odboru.

**Prva tačka dnevnog reda: Predstavljanje Izveštaja o reviziji konsolidovanih finansijskih izveštaja završnog računa budžeta Grada Zrenjanina za 2018. godinu;**

Predsednik Državne revizorske institucije dr Duško Pejović je, predstavljajući izveštaje o reviziji konsolidovanih finansijskih izveštaja završnog računa budžeta Grada Zrenjanina za 2018. godinunaglasio da je DRI do sada izvršila tri revizije grada Zrenjanina i to za 2012, 2016. i 2018. godinu.

Istakao je i novine u samoj izradi revizorskih izveštaja a koje su i primenjene u postupku revizije Grada Zrenjanina : da se u godini u kojoj se vrši revizija finansijskih izveštaja taj izveštaj i predstavi, da odbornici skupštine lokalne samouprave (23 lokalne samouprave među kojim je i Grad Zrenjanin) raspravljaju o završnom računa i usvajaju ga zajedno sa mišljenjem Državne revizorske institucije o reviziji finansijskih izveštaja subjekta revizije.

Državna revizorska institucija je u Izveštaju o reviziji konsolidovanih finansijskih izveštaja završnog računa budžeta Grada Zrenjanina za 2018. godinu dala mišljenje sa rezervom . Dr Duško Pejović je naglasio da se najveći deo nepravilnosti odnosi na pogrešne ekonomske klasifikacije kao i da su državni revizori najveći deo preporuka dali u vezi sa nepravilnostima koje se odnose na finansijsku i nefinansijsku imovinu.

Diskusije povodom ove tačke dnevnog reda nije bilo.

**Druga tačka dnevnog reda: Donošenje Odluke o izmenama Odluke o obrazovanju Pododbora za razmatranje izveštaja o obavljenim revizijama Državne revizorske institucije;**

Predsednik Odbora podsetila je članove i zamenike članova Odbora da su Odlukom o obrazovanju Pododbora za razmatranje izveštaja o obavljenim revizijama Državne revizorske institucije 11 Broj: 02-1670/16 od 25. jula 2016. godine, imenovani predsedavajući i članovi Pododbora.

S obzirom na očekivani porast broja sednica Odbora van sedišta, a posledično i sednica Pododbora, kao i povećanje obima posla i proširivanje saradnje sa Državnom revizorskom institucijom potrebno je obezbediti uslove da se sednice Pododbora nesmetano održavaju. S tim u vezi predložila je izmene i dopune Odluke o obrazovanju Pododbora.

Na predlog predsednika, Odbor je većinom glasova (devet glasova „za“) doneo Odluku o izmenama o dopunama Odluke o obrazovanju Pododbora za razmatranje izveštaja o obavljenim revizijama Državne revizorske institucije. Za člana Pododbora umesto Saše Radulovića imenovan je Aleksandar Stevanović.

Po završetku rada po 2. tački dnevnog reda Pododbor za razmatranje izveštaja o obavljenim revizijama Državne revizorske institucije održao je petu sednicu Pododbora. Sednici je predsedavao Vladimir Marinković, predsednik Pododbora.

Na predlog predsednika, Pododbor je jednoglasno (četiri glasa „za“) utvrdio sledeći

D n e v n i r e d :

1. Razmatranje revizija finansijskih izveštaja sprovedenih tokom 2019. godine;
2. Razmatranje revizija pravilnosti poslovanja sprovedenih tokom 2019. godine.

***Prva tačka dnevnog reda: Razmatranje revizija finansijskih izveštaja sprovedenih tokom 2019. godine;***

Predsednik Državne revizorske institucije predstavio je revizije finansijskih izveštaja sprovedenih tokom 2019. godine.

Od planiranih 140 revizorskih proizvoda za 2019. godinu, do 4. septembra 2019. godine izdato je 87 revizorskih proizvoda i to : 23 izražena pozitivna mišljenja, 62 mišljenja sa rezervom i 2 izražena negativna mišljenja.

Dr Duško Pejović je istakao da konsolidovani finansijski izveštaji o izvršenju budžeta za 2018. godinu i dalje nisu sačinjeni u skladu sa principima konsolidacije, da se rashodi i izdaci evidentiraju na pogrešnim ekonomskim klasifikacijama dok učešća u kapitalu nisu usaglašena između osnivača i javnih preduzeća. Takođe, naglasio je da je najveći deo nepravilnosti posledica neuređenosti načina i postupka sačinjavanja konsolidovanih finansijskih izveštaja, nedovoljan broj izvršilaca u finansijskim službama , nepostojanje sertifikacije za knjigovođe budžetskog računovodstva kao i nepouzdan softver za vođenje poslovnih knjiga. Kod finansijskog izveštavanja koje se odnosi na zdravstvene ustanove deo nepravilnosti je posledica nedovoljnog broja administrativnog osoblja u zdravstvenim ustanovama ali i nedovoljna stručnost postojećeg kadra. Subjektima revizije koji nisu u toku revizije otklonili otkrivene nepravilnosti data je ukupno 691 preporuka.

U diskusiji je učestvovao član Odbora Goran Kovačević.

Na predlog predsednika, Pododbor je većinom glasova odlučio da Odboru za finansije, republički budžet i kontrolu trošenja javnih sredstava predloži da prihvati izveštaje o revizijama finansijskih izveštaja revidiranih subjekata, sprovedenih tokom 2019. godine, sa preporukama Državne revizorske institucije.

***Druga tačka dnevnog reda: Razmatranje revizija pravilnosti poslovanja sprovedenih tokom 2019. godine.***

Predsednik Državne revizorske institucije predstavio je revizije pravilnosti poslovanja sprovedenih tokom 2019. godine.

Od planiranih 60 revizorskih proizvoda za 2019. godinu, do 4. septembra 2019. godine izdato je 12 revizorskih proizvoda u skladu sa planiranom dinamikom izdavanja izveštaja.

Dr Duško Pejović je istakao da se najveći deo nepravilnosti odnosi na više obračunate i isplaćene zarade, da se ne poštuje Zakon o javnim nabavkama, da nisu usaglašene analitičke i sintetičke evidencije potraživanja kao i da nisu preduzeti postupci za naplatu potraživanja. Uzroci nepravilnosti su najčešće vezani za sistem finansijskog upravljanja i kontrole. Subjektima revizije koji nisu u toku revizije otklonili otkrivene nepravilnosti dato je ukupno 485 preporuka.

U diskusiji je učestvovao član Odbora Zoran Despotović.

Na predlog predsednika, Pododbor je većinom glasova odlučio da Odboru za finansije, republički budžet i kontrolu trošenja javnih sredstava predloži da prihvati izveštaje o revizijama pravilnosti poslovanja revidiranih subjekata , sprovedenih tokom 2019. godine, sa preporukama Državne revizorske institucije.

**Treća tačka dnevnog reda: Razmatranje Izveštaja Pododbora za razmatranje izveštaja o obavljenim revizijama Državne revizorske institucije o razmatranju revizija finansijskih izveštaja sprovedenih tokom 2019. godine;**

Odbor je, na osnovu člana 55. Poslovnika Narodne skupštine, odlučio da podnese sledeći

I Z V E Š T A J

Odbor za finansije, republički budžet i kontrolu trošenja javnih sredstava je, na predlog Pododbora, razmotrio i prihvatio izveštaje o revizijama finansijskih izveštaja revidiranih subjekata, sprovedenih tokom 2019. godine, sa preporukama Državne revizorske institucije.

Sastavni deo ovog izveštaja je Pregled razmotrenih izveštaja o revizijama.

PREGLED IZVEŠTAJA

do 3. septembra 2019. godine.

***Izveštaji o reviziji finansijskih izveštaja i reviziji sastavnih delova finansijskih izveštaja***

|  |  |  |  |
| --- | --- | --- | --- |
| Red.br. | datum | Dokument: | Broj |
|  | 23.05.2019. | Izveštaj o reviziji konsolidovanih finansijskih izveštaja završnog računa budžeta Grada Užica za 2018. godinu | 400-1714/19 |
|  | 23.05.2019. | Izveštaj o reviziji delova finansijskih izveštaja Predškolske ustanove "Užice" za 2018. godinu | |  |  | | --- | --- | | 400-1715/19 |  | |
|  | 23.05.2019. | Izveštaj o reviziji delova finansijskih izveštaja Narodnog muzeja Užice za 2018. godinu | 400-1716/19 |
|  | 23.05.2019. | Izveštaj o reviziji delova finansijskih izveštaja Istorijskog arhiva Užice za 2018. godinu | 400-1717/19 |
|  | 30.05.2019. | Izveštaj o reviziji konsolidovanih finansijskih izveštaja završnog računa budžeta grada Novog Sada za 2018. godinu | 400-1748/19 |
|  | 30.05.2019. | |  |  | | --- | --- | |  | Izveštaj o reviziji delova finansijskih izveštaja Predškolske ustanove " Radosno detinjstvo " Novi Sad za 2018. godinu | | 400-1749/19 |
|  | 30.05.2019. | Izveštaj o reviziji delova finansijskih izveštaja Gradske uprave za imovinu i imovinsko-pravne poslove grada Novog Sada za 2018.godinu | |  |  | | --- | --- | | 400-1750/19 |  | |
|  | 31.05.2019. | |  |  | | --- | --- | |  | Izveštaj o reviziji konsolidovanih finansijskih izveštaja završnog računa budžeta Autonomne pokrajine Vojvodine, Novi Sad za 2018. godinu | | |  |  | | --- | --- | | 400-1754/19 |  | |
|  | 31.05.2019. | Izveštaj o reviziji delova finansijskih izveštaja Uprave za zajedničke poslove pokrajinskih organa Autonomne pokrajine Vojvodine, Novi Sad za 2018. godinu | |  |  | | --- | --- | | 400-1755/19 |  | |
|  | 31.05.2019. | Izveštaj o reviziji delova finansijskih izveštaja Uprave za imovinu Autonomne pokrajine Vojvodine za 2018. godinu | 400-1756/19 |
|  | 31.05.2019. | Izveštaj o reviziji delova finansijskih izveštaja Srpskog narodnog pozorišta, Novi Sad za 2018. godinu | 400-1757/19 |
|  | 31.05.2019. | Izveštaj o reviziji delova finansijskih izveštaja Predškolske ustanove "Dečija radost", Pančevo za 2018. godinu | 400-1758/19 |
|  | 31.05.2019. | Izveštaj o reviziji delova finansijskih izveštaja Kulturnog centra, Pančevo za 2018. godinu | 400-1759/19 |
|  | 31.05.2019. | Izveštaj o reviziji konsolidovanih finansijskih izveštaja završnog računa budžeta grada Pančeva, Pančevo za 2018. godinu | 400-1760/19 |
|  | 31.05.2019. | Izveštaj o reviziji delova finansijskih izveštaja Gradske uprave za urbanizam, građevinske, stambene i imovinsko pravne poslove grada Jagodine za 2018. godinu | 400-1762/19 |
|  | 31.05.2019. | Izveštaj o reviziji konsolidovanih finansijskih izveštaja završnog računa budžeta grada Jagodine za 2018. godinu | 400-1763/19 |
|  | 03.06.2019. | Izveštaj o reviziji finansijskih izveštaja Republičkog sekretarijata za javne politike, Beograd za 2018. godinu | 400-1768/19 |
|  | 07.06.2019. | Izveštaj o reviziji konsolidovanih finansijskih izveštaja završnog računa budžeta grada Šapca za 2018. godinu | 400-1788/19 |
|  | 07.06.2019. | Izveštaj o reviziji delova finansijskih izveštaja Predškolske ustanove "Naše dete" Šabac za 2018. godinu | 400-1789/19 |
|  | 10.06.2019. | Izveštaj o reviziji finansijskih izveštaja Ministarstva kulture i informisanja za 2018. godinu | 400-1818/19 |
|  | 10.06.2019. | Izveštaj o reviziji konsolidovanih finansijskih izveštaja završnog računa budžeta grada Smedereva za 2018. godinu | 400-1819/19 |
|  | 10.06.2019. | Izveštaj o reviziji delova finansijskih izveštaja Predškolske ustanove "Naša radost" Smederevo za 2018. godinu | 400-1820/19 |
|  | 10.06.2019. | Izveštaj o reviziji delova finansijskih izveštaja Centra za kulturu Smederevo za 2018. godinu | 400-1821/19 |
|  | 10.06.2019. | Izveštaj o reviziji konsolidovanih finansijskih izveštaja završnog računa budžeta grada Kruševca za 2018. godinu | 400-1822/19 |
|  | 10.06.2019. | Izveštaj o reviziji delova finansijskih izveštaja Kulturnog centra Kruševac za 2018. godinu | 400-1823/19 |
|  | 11.06.2019. | Izveštaj o reviziji konsolidovanih finansijskih izveštaja završnog računa budžeta grada Čačka za 2018. godinu | 400-1833/19 |
|  | 11.06.2019. | Izveštaj o reviziji delova finansijskih izveštaja Predškolske ustanove "Radost", Čačak za 2018. godinu | 400-1832/19 |
|  | 11.06.2019. | Izveštaj o reviziji delova finansijskih izveštaja Predškolske ustanove "Moje detinjstvo", Čačak za 2018. godinu | 400-1831/19 |
|  | 11.06.2019. | Izveštaj o reviziji konsolidovanih finansijskih izveštaja završnog računa budžeta grada Vršca za 2018. godinu | 400-1828/19 |
|  | 11.06.2019. | Izveštaj o reviziji delova finansijskih izveštaja Predškolske ustanove "Čarolija", Vršca za 2018. godinu | 400-1829/19 |
|  | 11.06.2019. | Izveštaj o reviziji konsolidovanih finansijskih izveštaja završnog računa budžeta grada Sremska Mitrovica za 2018. godinu | 400-1826/19 |
|  | 11.06.2019. | Izveštaj o reviziji delova finansijskih izveštaja Predškolske ustanove "Nata Veljković", Kruševac za 2018. godinu | 400-1825/19 |
|  | 11.06.2019. | Izveštaj o reviziji delova finansijskih izveštaja Predškolske ustanove "Pčelica", Sremska Mitrovica za 2018. godinu | 400-1827/19 |
|  | 12.06.2019. | Izveštaj o reviziji konsolidovanih finansijskih izveštaja završnog računa budžeta grada Požarevca za 2018. godinu | 400-1843/19 |
|  | 12.06.2019. | Izveštaj o reviziji delova finasijskih izveštaja Predškolske ustanove "Ljubica Vrebalov", Požarevac za 2018. godinu | 400-1839/19 |
|  | 12.06.2019. | Izveštaj o reviziji delova finansijskih izveštaja Centra za kulturu Požarevac za 2018. godinu | 400-1840/19 |
|  | 12.06.2019. | Izveštaj o reviziji konsolidovanih finansijskih izveštaja grada Kraljeva za 2018. godinu | 400-1846/19 |
|  | 12.06.2019. | Izveštaj o reviziji delova finansijskih izveštaja Sportskog centra "Ibar", Kraljevo za 2018. godinu | 400-1844/19 |
|  | 12.06.2019. | Izveštaj o reviziji delova finansijskih izveštaja Zavoda za zaštitu spomenika kulture Kraljevo za 2018. godinu | 400-1845/19 |
|  | 12.06.2019 | Izveštaj o reviziji delova finansijskih izveštaja Predškolske ustanove "Milica Nožica", Valjevo za 2018. godinu | |  |  | | --- | --- | | 400-1847/19 |  | |
|  | 12.06.2019 | Izveštaj o reviziji konsolidovanih finansijskih izveštaja završnog računa budžeta grada Valjeva za 2018. godinu | |  |  | | --- | --- | | 400-1848/19 |  | |
|  | 12.06.2019 | Izveštaj o reviziji delova finansijskih izveštaja Centra za razvoj lokalnih usluga socijalne zaštite Vranje za 2018. godinu | 400-1854/19 |
|  | 12.06.2019 | Izveštaj o reviziji delova finasijskih izveštaja Predškolske ustanove "Naše dete", Vranje za 2018. godinu | |  |  | | --- | --- | | 400-1856/19 |  | |
|  | 12.06.2019 | Izveštaj o reviziji konsolidovanih finansijskih izveštaja završnog računa budžeta grada Vranja za 2018. godinu | 400-1858/19 |
|  | 12.06.2019 | Izveštaj o reviziji delova finansijskih izveštaja Predškolske ustanove "Naša radost", Subotica za 2018. godinu | 400-1859/19 |
|  | 12.06.2019 | Izveštaj o reviziji konsolidovanih finansijskih izveštaja završnog računa budžeta grada Subotice za 2018. godinu | 400-1860/19 |
|  | 13.06.2019 | Izveštaj o reviziji delova finansijskih izveštaja Predškolske ustanove "Dragoljub Udicki", Kikinda za 2018. godinu | 400-1863/19 |
|  | 13.06.2019 | Izveštaj o reviziji konsolidovanih finansijskih izveštaja završnog računa budžeta grada Kikinde za 2018. godinu | |  |  | | --- | --- | | 400-1865/19 |  | |
| 1. 50. | 13.06.2019 | Izveštaj o reviziji delova finansijskih izveštaja Ustanove za sport i fizičku kulturu Sportsko-rekreativni centar "Dubočica" Leskovac za 2018. godinu | 400-1866/19 |
| 1. 51. | 13.06.2019 | Izveštaj o reviziji delova finansijskih izveštaja Turističke organizacije grada Leskovca za 2018. godinu | 400-1867/19 |
| 1. 52. | 13.06.2019 | Izveštaj o reviziji konsolidovanih finansijskih izveštaja grada Leskovca za 2018. Godinu | |  |  | | --- | --- | | 400-1868/19 |  | |
| 1. 53. | 14.06.2019 | Izveštaj o reviziji delova finansijskih izveštaja Narodnog pozorišta "Toša Jovanović", Zrenjanin za 2018. godinu | 400-1871/19 |
| 1. 54. | 14.06.2019 | Izveštaj o reviziji konsolidovanih finansijskih izveštaja završnog računa budžeta grada Zrenjanina za 2018. godinu | 400-1872/19 |
| 1. 55. | 20.06.2019. | Izveštaj o reviziji konsolidovanih finansijskih izveštaja završnog računa budžeta grada Novog Pazara za 2018. godinu | 400-1908/19 |
| 1. 56. | 20.06.2019. | Izveštaj o reviziji delova finansijskih izveštaja Javne ustanove "Sportsko - sajamska ustanova Pendik" Novi Pazar za 2018. godinu | 400-1909/19 |
| 1. 57. | 20.06.2019. | Izveštaj o reviziji delova finansijskih izveštaja Narodne biblioteke "Dositej Obradović" Novi Pazar za 2018. godinu | 400-1910/19 |
| 1. 58. | 20.06.2019. | Izveštaj o reviziji konsolidovanih finansijskih izveštaja završnog računa budžeta grada Kragujevca za 2018. godinu | 400-1911/19 |
| 1. 59. | 20.06.2019. | Izveštaj o reviziji delova finansijskih izveštaja Gradske uprave za imovinu grada Kragujevca za 2018. godinu | 400-1912/19 |
| 1. 60. | 26.06.2019. | Izveštaj o reviziji konsolidovanih finansijskih izveštaja završnog računa budžeta grada Beograda za 2018. godinu | 400-1943/19 |
| 1. 63. | 02.07.2019. | Izveštaj o reviziji finansijskih izveštaja Službe za upravljanje kadrovima, Beograd za 2018. godinu | 400-1984/19 |
| 1. 64. | 02.07.2019. | Izveštaj o reviziji finansijskih izveštaja Ministarstva finansija - Uprave za trezor, Beograd za 2018. godinu | 400-1985/19 |
| 1. 65. | 03.07.2019. | Izveštaj o reviziji finansijskih izveštaja Ministarstva državne uprave i lokalne samouprave za 2018. godinu | 400-1988/19 |
| 1. 66. | 05.07.2019. | Izveštaj o reviziji konsolidovanih finansijskih izveštaja završnog računa budžeta Grada Niša za 2018. godinu | 400-2006/19 |
| 1. 67. | 05.07.2019. | Izveštaj o reviziji delova finansijskih izveštaja Predškolske ustanove "Pčelica" Niš za 2018. godinu | 400-2008/19 |
| 1. 68. | 08.07.2019. | Izveštaj o reviziji finansijskih izveštaja Instituta za onkologiju i radiologiju Srbije za 2018. godinu | 400-2017/19 |
| 1. 69. | 11.07.2019. | Izveštaj o reviziji delova finansijskih izveštaja Predškolske ustanove "Pčelica" Niš za 2018. godinu | 400-2032/19 |
| 1. 70. | 11.07.2019. | Izveštaj o reviziji konsolidovanih finansijskih izveštaja završnog računa budžeta grada Niša za 2018. godinu | 400-2033/19 |
| 1. 71. | 12.07.2019. | Izveštaj o reviziji finansijskih izveštaja Uprave za javne nabavke za 2018. godinu | |  |  | | --- | --- | | 400-2036/19 |  | |
| 1. 72. | 12.07.2019. | Izveštaj o reviziji finansijskih izveštaj Ministarstva finansija za 2018. godinu | |  |  | | --- | --- | | 400-2037/19 |  | |
| 1. 73. | 12.07.2019. | Izveštaj o reviziji finansijskih izveštaj Ministarstva finansija-Uprave za javni dug za 2018. godinu | 400-2040/19 |
| 1. 74. | 12.07.2019. | Izveštaj o reviziji finansijskih izveštaja Kliničkog centra Niš za 2018. godinu | 400-2041/19 |
| 1. 75. | 17.07.2019. | Izveštaj o reviziji finansijskih izveštaja Opšte bolnice Sremska Mitrovica, Sremska Mitrovica za 2018. godinu | |  |  | | --- | --- | | 400-2071/19 |  | |
| 1. 76. | 18.07.2019. | Izveštaj o reviziji finansijskih izveštaja Opšte bolnice Požarevac za 2018. godinu | |  |  | | --- | --- | | 400-2078/19 |  | |
| 1. 77. | 24.07.2019. | Izveštaj o reviziji Završnog računa Republičkog fonda za penzijsko i invalidsko osiguranje , Beograd za 2018.godinu | 400-2108/19 |
|  | 25.07.2019 | Izveštaj o reviziji Završnog računa Nacionalne službe za zapošljavanje, Kragujevac za 2018. godinu | 400-2112/19 |
|  | 26.07.2019. | Izveštaj o reviziji Završnog računa Fonda za socijalno osiguranje vojnih osiguranika, Beograd za 2018. godinu | 400-2119/19 |
|  | 26.07.2019. | Izveštaj o reviziji finansijskih izveštaja Kliničkog centra Vojvodine, Novi Sad za 2018. godinu | 400-2120/19 |
|  | 30.07.2019. | Izveštaj o reviziji finansijskih izveštaja Ministarstva prosvete, nauke i tehnološkog razvoja za Glave 26.0, 26.1. i 26.2. za 2018. godinu | |  |  | | --- | --- | | 400-2132/19 |  | |
|  | 01.08.2019. | Izveštaj o reviziji konsolidovanih finansijskih izveštaja završnog računa budžeta grada Sombora za 2018. godinu | 400-2150/19 |
|  | 01.08.2019. | Izveštaj o reviziji delova finansijskih izveštaja Predškolske ustanove "Vera Gucunja" Sombor za 2018. godinu | 400-2151/19 |
|  | 01.08.2019. | Izveštaj o reviziji delova finansijskih izveštaja Narodnog pozorišta Sombor za 2018. godinu | |  |  | | --- | --- | | 400-2152/19 |  | |
|  | 01.08.2019. | Izveštaj o reviziji finansijskih izveštaja Kliničkog centra Kragujevac, Kragujevac za 2018. godinu | |  |  | | --- | --- | | 400-2153/19 |  | |
|  | 20.08.2019. | Izveštaj o reviziji finansijskih izveštaja Ministarstva odbrane, Beograd za 2018. godinu | 400-2195/19 |
|  | 20.08.2019. | Izveštaj o reviziji finansijskih izveštaja Ministarstva unutrašnjih poslova za 2018. godinu | 400-2196/19 |
|  | 20.08.2019. | Izveštaj o reviziji finansijskih izveštaja Zdravstvenog centra Užice, Užice za 2018. godinu | 400-2197/19 |
|  | 28.08.2019. | Izveštaj o reviziji finansijskih izveštaja Ministarstva finansija - Poreske uprave, Beograd za 2018. godinu | 400-2227/19 |
|  | 03.09.2019. | Izveštaj o reviziji finansijskih izveštaja Opšte bolnice Kruševac, Kruševac za 2018. godinu | 400-2254/19 |
|  | 03.09.2019. | Izveštaj o reviziji finansijskih izveštaja Kliničko - bolničkog centra "Bežanijska kosa", Beograd za 2018. godinu | 400-2256/19 |

**Četvrta tačka dnevnog reda: Razmatranje Izveštaja Pododbora za razmatranje izveštaja o obavljenim revizijama Državne revizorske institucije o razmatranju revizija pravilnosti poslovanja sprovedenih tokom 2019. godine;**

Odbor je, na osnovu člana 55. Poslovnika Narodne skupštine, odlučio da podnese sledeći

I Z V E Š T A J

Odbor za finansije, republički budžet i kontrolu trošenja javnih sredstava je na predlog Pododbora, razmotrio i prihvatio, izveštaje o revizijama pravilnosti poslovanja revidiranih subjekata, sprovedenih tokom 2019. godine, sa preporukama Državne revizorske institucije.

Sastavni deo ovog izveštaja je Pregled razmotrenih izveštaja o revizijama.

PREGLED IZVEŠTAJA

do 3.septembra 2019. godine.

***Izveštaji o reviziji pravilnosti poslovanja***

|  |  |  |  |
| --- | --- | --- | --- |
| Red.br. | Datum | Dokument: | Broj |
|  | 26.07.2019. | Izveštaj o reviziji pravilnosti poslovanja Javnog preduzeća "Nacionalni park Tara" Bajina Bašta za 2018. godinu | |  |  | | --- | --- | | 400-2118/19 |  | |
|  | 08.08.2019. | Izveštaj o reviziji pravilnosti poslovanja Javnog preduzeća "Nacionalni park Kopaonik" sa potpunom odgovornošću, Kopaonik za 2018. godinu u delu koji se odnosi na javne nabavke, obračun i isplatu zarada, naknada zarada i ostalih ličnih rashoda i raspodelu i uplatu dobiti | 400-2170/19 |
|  | 14.08.2019. | Izveštaj o reviziji pravilnosti poslovanja Vodoprivrednog društva Bačka d.o.o. Vrbas, za 2018. godinu u delu koji se odnosi na javne nabavke, obračun i isplatu zarada, naknada zarada i ostalih ličnih rashoda i raspodelu i uplatu dobiti | 400-2182/19 |
|  | 27.08.2019. | Izveštaj o reviziji pravilnosti poslovanja Javnog komunalnog preduzeća "Bukulja", Aranđelovac za 2018. godinu | 400-2223/19 |
|  | 28.08.2019. | Izveštaj o reviziji pravilnosti poslovanja Javnog komunalnog preduzeća "Vododvod-Šabac" Šabac za 2018. godinu u delu koji se odnosi na obračun i isplatu zarada, naknada zarada i ostalih ličnih rashoda, javne nabavke i potaživanja | 400-2228/19 |
|  | 28.08.2019. | Izveštaj o reviziji pravilnosti poslovanja Vodoprivrednog privrednog društva "Hidrosrem" doo, Sremska Mitrovica za 2018. godinu u delu koji se odnosi na javne nabavke, obračun i isplatu zarada, naknada zarada i ostalih ličnih rashoda i raspodelu i uplatu dobiti | 400-2229/19 |
|  | 28.08.2019. | Izveštaj o reviziji pravilnosti poslovanja Javnog komunalnog preduzeća "3. oktobar", Bor u delu koji se odnosi na primenu propisa kod obračuna i isplate zarada, naknada zarada i ostalih ličnih rashoda, javnih nabavki i potraživanja za 2018. godinu | 400-2231/19 |

Aleksandra Tomić, predsednik Odbora, je konstatovala da će 84. sednica biti prekinuta i da se nastavlja 6. septembra 2019. godine, sa početkom u 9,30 časova.

Sednica je prekinuta u 18,45 časova.

Drugog dana rada, u petak 06. septembra, sednica Odbora je nastavljena u 9,30 časova.

Sednici je predsedavala dr Aleksandra Tomić, predsednik Odbora.

**Peta tačka dnevnog reda:** Inicijative za izmene zakona i propisa u vezi finansijskog izveštavanja i javnih nabavki

Nakon otvaranja pete tačke dnevnog reda, predsednica Odbora dr Aleksandra Tomić je podsetila prisutne da je Nacrt zakona o javnim nabavkama prošao javnu raspravu i da su date određene preporuke. Donošenje novog Zakona o javnim nabavkama je jedan od strateških ciljeva reformi javnih nabavki. Istovremeno u javnoj raspravi su i Nacrt zakona o računovodstvu i Nacrt zakona o reviziji. S tim u vezi, Odbor je pozvao predstavnike nadležnih institucija kako bi bliže upoznali članove Odbora sa zakonskim rešenjima koje predviđaju nacrti novih zakona, kao i da bi članovi Odbora izneli sopstvene inicijative i predloge u cilju poboljšanja zakonskih rešenja.

Predstavljajući rešenja iz Nacrta zakona o računovodstvu, predstavnik Ministarstva finansija, šef Odseka u ministarstvu Aleksandar Janjušević je naglasio da su u izradi ovih nacrta zakona, pored Ministarstva finansija učestvovale i ostale zainteresovane strane, predstavnici računovodstvenih i revizorskih udruženja, Privredne komore Srbije i ostalih državnih organa i institucija. Rad na ovim zakonima je sprovođen u okviru projekta Svetske banke. U okviru Zakona o računovodstvu izmenjeni su kriterijumi za velika pravna lica, tako što je granica za poslovni prihod pomerena sa 35 miliona evra na 40 miliona evra, dok je za mala pravna lica granica spuštena na 8 miliona evra. Ovim zakonom grupa malih preduzeća je izuzeta od obaveze sastavljanja konsolidovanih finansijskih izveštaja. Nacrt novog zakona omogućava da regulativa bude primerena veličini pravnih lica. Prema Preporuci 28 Saveta Evrope, zahteva se da se regulišu delatnost i uslovi pružaoca računovodstvenih usluga. Takođe, novi zakon predviđa uvođenje elektronskih faktura od polovine 2021. godine.

Nakon izlaganja predstavnika ministarstva, potpredsednik skupštine i član Odbora Veroljub Arsić je istakao da je Savez računovođa i revizora po sopstvenom interesu uspeo da u nacrt novog zakona ubaci pojedine odredbe koje su ocenjene kao loša rešenja i zbog toga su izbačene iz prethodnog zakona. U pitanju je javno ovlašćenje da Savez računovođa i revizora izdaje licencu pružaocima računovodstvenih usluga. Uslov za konkurisanje za licencu je pretplata na sve časopise Saveza, učestvovanje na svim seminarima i debatama. Po njegovim rečima, svi ovi troškovi će se na kraju preliti na krajnjeg potrošača. Istakavši da je ovo novi parafiskalni namet izrazio je potrebu ukidanja istog.

U diskusiju se uključio i član Odbora Goran Kovačević i podsetio da u Srbiji 200 hiljada ljudi direktno zavisi od malih preduzeća, kao zaposleni ili kao vlasnici, i da su Nacrtom novog zakona o računovodstvu predviđeni visoki troškovi i nameti za mala preduzeća. U tom smislu bi ovo predstavljalo veliko ograničenje i opteređenje za malu privredu.

Predsednica Odbora je dodala da je kao šef parlamentarne delegacije u Savetu Evrope, svesna da su preporuke saveta striktne i da je Savet vrlo rigidan po pitanju poštovanja zahteva iz preporuka. Međutim, istakla je da licenciranje predstavlja veliki teret za mala i srednja preduzeća i navela primer Slovenije koja je ukinula licenciranje. Tendencija je da snižavanje nameta otvara i olakšava privredni ambijent, dok nameti zatvaraju ambijent. Suština je da se uvede sertifikacija po pravilima koja bi rasteretila, pre svega, malu privredu. Ovakvim nacrtom zakona bi se dao potpuni monopol Udruženju računovođa.

U daljoj raspravi prešlo se na analiziranje Nacrta zakona o reviziji.

U vezi Nacrta zakona o reviziji, Aleksandar Janjušević je precizirao da je reč pre svega o reviziji finansijskih izveštaja, koja se vrši u skladu sa međunarodnim standardima revizije. Evropska regulativa je promenjena 2014. godine i postoji potreba da se sa njom uskladi domaća pravna regulativa. Zahvaljujući sistemu kontrole kvaliteta rada revizora, unapređen je rad revizora u Srbiji. Osnovna izmena zakona je da je po novom zakonskom rešenju, za kontrolu i nadzor revizije zadužena Komisija za hartije od vrednosti.

Predsednik Saveta Državne revizorske institucije dr Duško Pejović je podsetio da je DRI dala svoje predloge, izmene i dopune na nacrte zakona o računovodstvu i reviziji. I da na taj način žele da doprinesu poboljšanju kvaliteta zakona. U sadašnjim verzijama Zakona o računovodstvu i Zakona o reviziji se ne prepoznaju DRI i državni revizori stoga je istakao predlog da subjekti revizije mogu ispraviti svoje izveštaje na osnovu sugestije DRI, bez angažovanja eksterne revizije. Ovo iz razloga što je potpuno apsurdno da se vrši dvostruka revizija, tj da nakon DRI subjekti angažuju eksternu revizorsku kuću.

Predsednica Odbora je istakla da DRI treba da vrši nadzor i kontrolu i nad subjektima koji su prošli internu reviziju.

Narodni poslanik Goran Kovačević je naglasio da je DRI, za kratko vreme koje postoji stekla svojim radom neprikosnoveni autoritet, kada je u pitanju državna revizija i da do sada niko nije osporio nijedan izveštaj DRI. Zbog svega navedenog, smatra da im treba pružiti apsolutnu podršku u nastavku njihovih aktivnosti.

U raspravu se uključio i član Odbora Momo Čolaković i složio se da DRI treba da bude prepoznata u novom zakonu.

U nastavku se prešlo na razmatranje Nacrta zakona o javnim nabavkama.

Zamenica direktora Uprave za javne nabavke Ivana Đenić je izložila proces donošenja Nacrta zakona o javnim nabavkama, koji je počeo jula 2018. godine. U junu ove godine u Briselu je održan sastanak pododbora u okviru poglavlja 5, na kome su predstavnicima Evropske komisije predstavljeni svi argumenti na primedbe, koje je Komisija imala. Istakla je da se planira da primena zakona počne od 1. jula 2020. godine. Novi zakon će doneti veći nivo transparentnosti u postupcima javnih nabavki. Predviđen je i set podzakonskih akata, koji će početi sa primenom novog zakona. Intencija je da se pojednostavi dokazivanje uslova za učešće u postupku. Povećan je prag do koga naručilac nije dužan da primenjuje ovaj zakon. To je milion dinara za dobra i usluge i 3 miliona dinara za radove za javne i za sektorske naručioce. Napomenula je da su u državama članicama EU, ti pragovi znatno veći. Predviđena je podela nabavki u partije kako bi se omogućilo učešće malim i srednjim preduzećima. Omogućeno je i povećanja nadzora nad primenom zakona o javnim nabavkama, što je u nadležnosti Uprave za javne nabavke. I na kraju je napomenula da je Nacrt u potpunosti usklađen sa direktivama EU.

Kao jedan od subjekata na koje se neposredno odnose rešenja iz Nacrta zakona, predsednica Republičke komisije za zaštitu prava u postupcima javnih nabavki Hana Hukić je istakla da je deo zakona vezan za zaštitu prava, uglavnom usklađen sa evropskim zakonodavstvom i da tu nema velikih izmena. Glavna izmena u novom zakonu je da će zahtev za zaštitu prava moći da se podnese elektronski, putem portala.

Učestvujući u raspravi po ovoj tački dnevnog reda, Veroljub Arsić je istakao da je najveći problem u primeni dosadašnjeg zakona bio u organima lokalne samouprave koji nisu primenjivali ovaj zakon. Po njegovim rečima, zakon je dobar i ne treba ga ukidati.

Aleksandra Tomić je dodala da bi trebalo povećati kazne za zloupotrebu Zakona o javnim nabavkama. Tehničke karakteristike proizvoda bi trebalo da imaju primat i da se više boduju u odnosu na najnižu cenu. Takođe, više pažnje treba posvetiti manipulacijama koje čine ponuđači koji se dogovaraju o učešću na tenderima i na taj način zatvaraju tržište.

U diskusiji su učestvovali i narodni poslanici: Zoran Despotović, Milorad Mijatović i Momo Čolaković.

**Šesta tačka dnevnog reda: Razmatranje predloga Odbora za revizije svrsishodnosti za 2020. godinu**

Predsednica Odbora dr Aleksandra Tomić je podsetila da je u junu 2015. godine potpisan Memorandum o saradnji između Odbora za finansije, republički budžet i kontrolu trošenja javnih sredstava i DRI. koji je za cilj imao unapređenje međusobnih odnosa, tako da je u okviru ove tačke trebalo odrediti pravac buduće saradnje. U tom smislu potrebno je precizirati teme budućih revizija svrsishodnosti koje bi trebalo da pomognu Republici Srbiji u sprovođenju prioriteta za razvoj, kao i u sprovođenju ciljeva održivog razvoja, a sve u skladu sa strateškim planom Državne revizorske institucije.

U diskusiji po ovoj tački, predsednik Saveta Državne revizorske institucije dr Duško Pejović je istakao da se na sajtu DRI mogu videti kompletni izveštaji o izvršenoj reviziji. Revizija svrsishodnosti daje odgovore da li je aktivnost subjekta revizije u skladu sa načelima ekonomičnosti, efikasnosti i efektivnosti. Ove godine DRI završava 12 revizija svrsishodnosti. Potencijalne teme revizija svrsishodnosti su podeljene po sektorima i one su:

za sektor broj 1:

1. Obezbeđivanje konkurencije u postupku centralizovanih javnih nabavki;
2. Efikasnost informacionog sistema za registar nepokretnosti u javnoj sredini i
3. Prevencija poplava u Republici Srbiji

za sektor broj 2:

1. Davanje u zakup poslovnog prostora u svojini jedinica lokalne samouprave;
2. Dostupnost i ispravnost vode za piće;
3. Svrsishodnost upravljanja vodovodnom infrastrukturom i
4. Efektivnost podsticaja u stočarstvu

za sektor broj 3:

1. Finansiranje laboratorijskog i sanitetskog materijala i uticaj na troškove zdravstvene zaštite i
2. Materijalna podrška kao mera smanjenja siromaštva

za sektor broj 4:

1. Upravljanje industrijskim otpadom;
2. Efikasnost nadzora nad eksploatacijom rudnog bogatstva i
3. Efikasnost kontrole akvizicija od strane nadležnih organa.

Cilj ovih revizija je da prepoznaju sistemske probleme, njihove uzroke i posledice.

U diskusiji je učestvovao i narodni poslanik, član Odbora Milorad Mijatović.

Sednica Odbora je završena u 12,25 časova.

Sednica je tonski snimana.

SEKRETAR PREDSEDNIK

Tijana Ignjatović dr Aleksandra Tomić